Diari Oficial de la Generalitat Valenciana


Sumari del DOGV 1390, del 27-09-1990 (1990/818813)

ORDRE de 4 de setembre de 1990, de la Conselleria d'Indústria, Comerç i Turisme, sobre convocatòria de beques d'investigació del sector comercial.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/09/04/(1)/dof/vci/html**

### Dades del document

Número de DOGV
:   1390

Data del DOGV
:   27-09-1990

Secció del DOGV
:   DISPOSICIONS GENERALS

Número del document
:   1990/818813


Data del document
:   04-09-1990

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 4 de setembre de 1990, de la Conselleria d'Indústria, Comerç i Turisme, sobre convocatòria de beques d'investigació del sector comercial.  
Dins del març del conveni de col·laboració signat entre la Conselleria d?Indústria, Comerç i Turisme i la Universitat de València, i per tal de promoure la investigació de temes del sector comercial, es fa pública la següent convocatòria de beques.  
I. Nombre de beques i dotacions:  
Són convocades quatre amb una dotació de 400.000 pessetes brutes cada una. La liquidació es realitzarà en dues parts, per trimestres i d'acord amb les parts del treball realitzat i entregat.  
II. Termini de sol·licitud:  
El termini de presentació de sol·licituds serà de quinze dies hàbils, comptats a partir de l'endemà en què es publique aquesta convocatòria en el Diari Oficial de la Generalitat Valenciana.  
III. Requisits dels sol·licitadors:  
Per a optar a aquestes beques, serà necessari estar cursant estudis de llicenciatura o semblant en els seus dos últims cursos, o haver-los finalitzat en els dos anys anteriors.  
IV. Mèrits preferents:  
Seran considerats mèrits preferents:  
a) La llicenciatura en Dret o Ciències Econòmiques i Empresarials o estar en els dos últims cursos d'aquestes.  
b) Coneixements del sector de la distribució comercial.  
c) Coneixements d'idiomes.  
V. Durada de les beques:  
El període d?aprofitament d'aquestes serà de sis mesos.  
La incorporació dels becaris a les activitats que els corresponga serà immediata.  
VI. Formalització de sol·licituds:  
Els candidats hauran d'adreçar les sol·licituds a la Direcció General de Comerç, (Av. de Navarro Reverter 2-1, 46131 València).  
A les sol·licituds s?adjuntarà la següent documentació:  
a) Currículum vitae, del qual formaran part les seues dades personals, data de naixement, domicili, telèfon i una fotografia de tamany carnet.  
b) Expedient acadèmic.  
c) Qualssevol altres documents que acrediten la possessió d'altres títols o mèrits docents, d'investigació, professionals o de coneixement d'idiomes, que vulguen al·legar.  
d) Memòria o projecte, amb un màxim de 5 fulls mecanografiats, sobre el tema elegit d'entre els següents:  
- Tècniques d'animació comercial.  
- Propostes i sistematització de recursos promocionals en zones destinades a vianants.  
- El pla de marketing en el petit i mitjà comerç. Disseny i desenvolupament d'un model tècnic.  
- Economats, cooperatives de consumidors i establiments d'accés restringit.  
- Vendes especials: per correu, catàleg a domicili, etc.  
- Les estadístiques en el comerç. Sistematització de les fonts documentals.  
- La política d'implantació de les grans superfícies minoristes. Paràmetres de població, urbanístics i comercials.  
- La incidència del mercat únic en el comerç valencià.  
- Estudi teòric sobre les normes legals.  
- Qualsevol altre relacionat amb el sector comercial.  
VII. Procés de selecció:  
Les beques seran adjudicades per un tribunal presidit pel Director General de Comerç i del qual formaran part com a vocals:  
- El Cap de l?Area de Comerç.  
- El Director de l?Institut de Gestió Empresarial.  
El tribunal podrà convocar a tots aquells candidats que considere convenient per a comprovar, mitjançant una entrevista, aquells extrems dels mèrits adduïts que estime d'interés.  
El tribunal podrà declarar deserta, totalment o parcial, l'adjudicació de les beques convocades.  
La decisió del tribunal es farà pública en el Diari Oficial de la Generalitat Valenciana.  
VIII. Obligacions dels becaris:  
a) Una vegada adjudicades les beques, els beneficiaris d'aquestes hauran de presentar una memòria ampliada amb el vist-i-plau del director tècnic de la investigació, que haurà de ser un professor universitari.  
b) S'establirà una reunió prèvia entre els beneficiaris de les beques, els directors tècnics i el personal de la Direcció General de Comerç, que es prolongaran periòdicament al llarg del període d'aprofitament de la beca, per tal de garantir-ne un adequat aprofitament.  
c) En el termini de sis mesos haurà d'haver realitzat el treball sobre el projecte presentat. Als tres primers mesos de la realització de la primera reunió de les manifestades en l'apartat b) anterior es lliurarà un informe del desenvolupament de la investigació amb el vist-i-plau del director tècnic.  
d) La Conselleria d?Indústria, Comerç i Turisme, que es reserva el dret de la publicació dels treballs, podrà deixar sense efecte les beques en el cas que es produïa incompliment de les obligacions per part dels becaris.  
València, 4 de setembre de 1990. - El Conseller d'Indústria, Comerç i Turisme: Andrés Garcia Reche.


Còpia Permalink ELI